**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:602-02/15-01/314

URBROJ:2188-28/15-01

U Lipovcu 17. studenog 2015. godine

Z A P I S N I K

Sa 6. sjednice Školskog odbora OŠ LIPOVAC, Lipovac od 17. studenog 2015. godine

početak sjednice u 13:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja, Marko Lovrić – član Školskog odbora ispred osnivača te ravnatelj Grgur Jurković i tajnica Marina Meseljević.

Odsutni: Marta Grgić i Ivan Plavšić – opravdani izostanak zbog poslovnih obveza.

Sukladno članku 12. Poslovnika o radu Školskog odbora OŠ LIPOVAC predsjednica je otvorila šestu sjednicu Školskog odbora u 2015./2016. i predložila:

D N E V N I R E D

1. Verifikacija zapisnika 5. sjednice održane 3. studenog 2015. godine;
2. Davanje suglasnosti ravnatelju za produženje ugovora o radu, (ne duže od 60 dana) Zlatku Ćosiću – glazbena kultura;
3. Davanje suglasnosti ravnatelju za produženje ugovora o radu, (ne duže od 60 dana) Domagoju Janjiću – tehnička kultura;
4. Donošenje Odluke o imenovanju osobe odgovorne za poslove zaštite od požara, temeljem čl.20.st. 5. i 9. Zakona zaštiti od požara;
5. Upoznavanje članova Školskog odbora o uvjetima i korištenju imovine škole (športske dvorane i igrališta, ostali prostori)
6. Razno

Ad 1) Dnevni red – zapisnik sa 5. sjednice Školskog odbora održane 3. studenog 2015. godine usvojen je sa **4 glasa za i 1 protiv.**

Član Školskog odbora ispred osnivača ističe da se u zapisniku sa 5. sjednice održane 3. studenog 2015. godine pod točkom Ad 3) u kojoj je navedeno da „ Marta Grgić i Marko Lovrić napuštaju sjednicu“ nije napisano da su se ispričali zbog svojih daljnjih obveza, što ulazi u ovaj zapisnik i vidi se iz priloženog.

Ad 2) Ravnatelj škole upoznaje članove Školskog odbora sa produženjem ugovora za Zlatka Ćosića. Napominje kako su papiri za suglasnost poslani u Ministarstvo znanosti, obrazovanja i sporta za glazbenu i tehničku kulturu 21. listopada 2015. godine jer nam VSŽ, Upravni odjel za društvene djelatnosti nije dao suglasnost za raspisivanje natječaja koja je poslana 01. listopada 2015. godine. Međutim, 17. studenog 2015. godine gospođa Nevenka Pašalić iz MZOS, Odjela za osnovnoškolski odgoj i obrazovanje nazvala je školu i javila da je došlo do nesuglasnosti vezano za Odluku o izmjenama i dopunama Odluke o zabrani zapošljavanja službenika i namještenika u javnim službama, te da će nam VSŽ – Upravni odjel za društvene djelatnosti svoju suglasnost za raspisivanje natječaja ili Odluku o prednosti pri zapošljavanju poslati.

Članovi Školskog odbora dali su svoju jednoglasnu suglasnost za produženje ugovora Zlatku Ćosiću –glazbena kultura, ali do 60 dana.

Ad 3) Članovi Školskog odbora dali su svoju jednoglasnu suglasnost za produženje ugovora Domagoju Janjiću – tehnička kultura, ali do 60 dana.

Ad 4) Tajnica Marina Meseljević upoznaje članove Školskog odbora sa Zakonom o zaštiti požara (NN 92/10) i Pravilnikom o stručnim ispitima u području zaštite od požara (NN 141/11).

Dana 10. 11. 2015. u nadzor je došao inspektor Mato Jelušić koji je provjerio stanje škole i uočio da domar nema položen stručni ispit, koji je trebao biti položen još 2011. godine te je dan rok do 15. 3. 2016. godine za polaganje istoimenog.

Domar Martin Plavšić predložen je za osobu odgovornu za poslove zaštite od požara te su svih pet (5) prisutnih članova Školskog odbora dali svoju jednoglasnu suglasnost za imenovanje.

Ad 5) Ravnatelj škole daje na uvid Odluku o uvjetima i načinu korištenja imovine školskih ustanova čiji je osnivač Vukovarsko-srijemska županija, te je tajnica pokazala Zahtjev za korištenje športske dvorane i Ugovor koji će morati potpisati korisnici dvorane. Ravnatelj je predložio da će članove telefonski kontaktirati kada bude upućen zahtjev za korištenje dvorane te će se oni izjašnjavati o svojoj suglasnosti nakon čega će se donijeti jedinstvena odluka na temelju njihovih glasova. Članovi su jednoglasno izglasali prijedlog.

Ad 6) Član Školskog odbora ispred osnivača Marko Lovrić daje prijedlog kako bi se za sljedeće sjednice Školskog odbora zapisnici trebali slati putem pošte, a ne e-poštom jer neki članovi nemaju mogućnosti otvaranja istoimenog. Dogovoreno je da će, članovima Marku Lovriću i Marti Grgić, uz pozive za sjednice biti dostavljani i primjerci zapisnika s prošle sjednice, dok su se ostali članovi izjasnili da njima odgovara da im se šalje e-poštom.

Kako više nije bilo pitanje, sjednica je završena u 13.40 h.

Zapisničar: Predsjednica Školskog odbora:

Marina Meseljević, bacc.admin.publ. Ivana Rendulić, mag.prim.educ.